To lye in kilns and barns at e'en,
When banes are craz'd, and bluid is thin,
Is, doubtless, great distress!
Yet then content could make us blest;
Ev'n then, sometimes we'd snatch a taste
Of truest happiness.
The honest heart that's free frae a'
Intended fraud or guile,
However Fortune kick the ba',
Has ay some cause to smile:
And mind still, you'll find still,
A comfort this nae sma';
Nae mair then, we'll care then,
Nae farther we can fa'.